PTTGC พุ่งเกือบ 3% เตรียมรับผลบวก “โกลบอลกรีนเคมิคอล” เข้าตลาด
PTTGC พุ่งเกือบ 3% เตรียมรับผลบวก "โกลบอลกรีนเคมิคอล" เข้าตลาด ล่าสุด ณ เวลา 15.40 น. อยู่ที่ 60.75 บาท บวก 1.50 บาท หรือ 2.53% สูงสุด 61.00 บาท ต่ำสุด 59.75 บาท ด้วยมูลค่าซื้อขาย 690 ล้านบาท
6 ต.ค. 2559

ผู้สื่อข่าวรายงานว่า ราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC โดย ล่าสุด ณ เวลา 15.40 น. อยู่ที่ 60.75 บาท บวก 1.50 บาท หรือ 2.53% สูงสุด 61.00 บาท ต่ำสุด 59.75 บาท ด้วยมูลค่าซื้อขาย 690 ล้านบาทขณะที่ดัชนีหุ้นไทยโดยรวมบวก 0.18%

โดย บล.กสิกรไทย ระบุในบทวิเคราะห์วันนี้ (6 ต.ค.) แนะนำ ซื้อ PTTG ให้ราคาเป้าหมาย 67 บาท เนื่องจากความคืบหน้าที่จะนำบริษัทโกลบอลกรีนเคมิคอล จำกัด (มหาชน) หรือ GGC ซึ่งเป็นบริษัทลูกเข้าจดทะเบียนในตลาดหลักทรัพย์ คาดส่งผลบวกต่อ PTTGC จะสามารถบันทึกกำไรจากการขายหุ้นในครั้งนี้ได้เมื่อกระบวนการเสนอขายหุ้นในครั้งนี้แล้วเสร็จในช่วงครึ่งปีแรก 2560
อย่างไรก็ตามการเสนอขายหุ้นในครั้งนี้จะก่อให้เกิด Dilution effect 2.94% หาก PTTGC นำหุ้นที่บริษัทถือออกมาขาย ซึ่งบริษัทจะสามารถบันทึกกำไรจากการขายหุ้นในครั้งนี้ได้เมื่อกระบวนการเสนอขายหุ้นในครั้งนี้แล้วเสร็จในช่วงครึ่งปีแรก 2560
ทั้งนี้ PTTGC ยังคงซื้อขายในระดับต่ำสุดในหุ้นโรงกลั่นและปิโตรเคมี 5 ตัว อยู่ที่เพียง 1.05 เท่า PBV ในขณะที่กำไรจะกลับมาเติบโตได้ตั้งแต่ไตรมาส 4/59 เป็นต้นไป นอกจากนี้ยังมี upside จากการซื้อสินทรัพย์บริษัทปิโตรเคมีจาก PTT ในช่วงครึ่งปีแรก 2560 
 
อนึ่ง GGC เตรียมขาย IPO ไม่เกิน 411.11 ล้านหุ้น พาร์หุ้นละ 10 บาท แบ่งเป็นหุ้นเพิ่มทุนใหม่ไม่เกิน 246.67 ล้านหุ้น หรือราว 25% ของหุ้นทั้งหมด และหุ้นสามัญเดิมของ PTTGC จำนวนไม่เกิน 164.44 ล้านหุ้น หรือราว 16.67% ของหุ้นทั้งหมด